《述怀》
明代·华宗韡

堪嗟老景病缠身，况复家居懒见人。石鼎煎茶浓当酒，茅檐曝背煖如春。

乐天知命无荣辱，体道随时有屈伸。莫问浮生尘世事，相看又喜岁华新。

作者简介：华宗韡，（1341—1397），字公恺，号贞固。明无锡荡口人，幼武次子。华贞固幼年好学，熟读诸子百家，精通五经。明洪武三年，遵照父亲意愿，从堠阳徙居荡口，以耕读起家，经过数十年苦心经营，渐成规模，使之成为江南的富庶之地，荡口之名始显。他的子孙尊其为鹅湖始迁祖，荡口镇东的旺儿桥边建有鹅湖华氏始迁祖祠，以示缅怀。著有《虑得集》。